《登滕王阁》
明代·释今音

秋深南浦一帆回，高阁临江复壮开。孤屿乍晴云独去，寒潭初静雁飞来。

废兴多少同怀古，吟眺流连总爱才。遥忆子安词赋地，夕阳歌舞易相催。

作者简介：今音(?—一六六一)，字梵音。番禺人。俗姓曾，原名起霖，字湛师。诸生。天然禅师从弟。明桂王永历九年（一六五五）于栖贤登具，十二年（一六五八）随天然老人还雷峰。十五年，游罗浮，坐化华首台上。著有《古镜遗稿》一卷。事见清宣统《番禺县续志》卷二七。